«Киленде оҙатыу уның баш бөркәнсегенә битенә төшөп торған аҡ туҡыма киҫәге тегеүҙән башлана. Ҡыҙ үҙенең туғандары менән хушлашып сыға, фатиха һорап бүләк тапшыра, яуап итеп, уларҙың һәр береһе уға бер һумлыҡ көмөш тәңкә бирә. Ҡыҙҙы оҙатып йөрөгән әхирәттәренең береһе ошо тәңкәне аҡ туҡыма киҫәгенә тегә, әгәр унда буш урын ҡалмаһа, яңы тәңкәләр баш тирәләй бөркәнсеккә беркетелә. Шул рәүешле көмөш тәңкәләрҙән баш кейеме килеп сыға».